CELEX: 31997R1301
Language: da
Date: 1997-07-04 00:00:00
Title: Kommissionens forordning (EF) nr. 1301/97 af 4. juli 1997 om ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien

Avis juridique important

|

31997R1301

Kommissionens forordning (EF) nr. 1301/97 af 4. juli 1997 om ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien  

EF-Tidende nr. L 177 af 05/07/1997 s. 0003 - 0004

KOMMISSIONENS FORORDNING (EF) Nr. 1301/97 af 4. juli 1997 om ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EØF) nr. 3290/94 (2), særlig artikel 20, ogud fra følgende betragtninger:På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3) fastsat undtagelsesbestemmelser til støtte for markedet for svinekød i denne medlemsstat;på grund af videreførelsen af de veterinære og handelsmæssige restriktioner, de spanske myndigheder har indført, og udvidelsen heraf til at gælde for nye zoner bør antallet af fedesvin og smågrise, der kan leveres til de kompetente myndigheder, forøges, således at det bliver muligt at videreføre undtagelsesforanstaltningerne i de kommende uger;som følge af den fortsatte forekomst af klassisk svinepest i Spanien er det hensigtsmæssigt at nedsætte minimumsvægten for støtteberettigede fedesvin, således at det bliver muligt at reducere udgifterne til denne foranstaltning og mængden af svin, der skal forarbejdes på destruktionsanstalterne;en hurtig og effektiv anvendelse af undtagelsesforanstaltningerne til støtte for markedet er et af de bedste midler til at bekæmpe udbredelsen af klassisk svinepest; det er derfor berettiget at anvende bestemmelserne i denne forordning fra den 18. juni 1997;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -UDSTEDT FØLGENDE FORORDNING:Artikel 1 I forordning (EF) nr. 913/97 foretages følgende ændringer:1) I artikel 1, stk. 1, og artikel 4, stk. 1 og 2, ændres »110 kg« til »100 kg«.2) I artikel 4, stk. 2 ændres »100 kg« til »90 kg«.3) Bilag I affattes som angivet i bilag I til denne forordning.4) Bilag II affattes som angivet i bilag II til denne forordning.Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 18. juni 1997.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 4. juli 1997.På Kommissionens vegneFranz FISCHLERMedlem af Kommissionen(1) EFT nr. L 282 af 1. 11. 1975, s. 1.(2) EFT nr. L 349 af 31. 12. 1994, s. 105.(3) EFT nr. L 131 af 23. 5. 1997, s. 14.BILAG I »BILAG IMaksimalt antal dyr fra den 6. maj 1997>TABELPOSITION>BILAG II »BILAG II- I provinsen Lérida, beskyttelseszonerne og overvågningszonerne som fastsat i bilag I og II i den af det katalanske »Generalitat« udstedte bekendtgørelse af 29. april 1997.- I provinsen Lérida, beskyttelseszonerne og overvågningszonerne som fastsat i bilag I og II i den af det katalanske »Generalitat« udstedte bekendtgørelse af 12. juni 1997.«